

Na podlagi prvega odstavka v zvezi s tretjim odstavkom 74. člena Zakona o vodah (Uradni list RS, št. 67/02, 2/04 – ZZdrI-A, 41/04 – ZVO-1, 57/08, 57/12, 100/13, 40/14, 56/15, 65/20, 35/23 – odl. US, 78/23 – ZUNPEOVE in 52/24 – odl. US) Vlada Republike Slovenije izdaja

Uredbo o vodovarstvenih območjih za javno oskrbo s pitno vodo v občinah Lukovica, Moravče in delu občine Domžale

SPLOŠNE DOLOČBE

(vsebina)
Ta uredba določa vodovarstvena območja za varstvo podzemne vode v vodonosnikih vodnih teles podzemnih voda (v nadaljnjem besedilu: vodovarstveno območje), ki se rabijo ali so namenjena javni oskrbi s pitno vodo v občinah Lukovica, Moravče in delu občine Domžale, ter vodovarstveni režim na teh območjih.
Vodovarstvena območja, katerih del so tudi območja zajetij, se nahajajo na območju občin Lukovica, Moravče, Domžale in Kamnik.
Ta uredba določa tudi notranja območja znotraj vodovarstvenih območij.

(notranja vodovarstvena območja in območja zajetij)
1. Vodovarstvena območja se delijo na notranja območja, in sicer na:
najožja vodovarstvena območja z najstrožjim vodovarstvenim režimom (v nadaljnjem besedilu: VVO I), 
ožja vodovarstvena območja s strogim vodovarstvenim režimom (v nadaljnjem besedilu: VVO II) in 
širša vodovarstvena območja z blažjim vodovarstvenim režimom (v nadaljnjem besedilu: VVO III).  
1. Ne glede na drugo alinejo prejšnjega odstavka se ožje vodovarstveno območje zajetja ČVM-1/2008 deli na tri podobmočja:
podobmočje s strogim vodovarstvenim režimom (v nadaljnjem besedilu: VVO IIA),
podobmočje z blažjim vodovarstvenim režimom (v nadaljnjem besedilu: VVO IIB) in
podobmočje z blažjim vodovarstvenim režimom na območju pridobivalnega prostora (v nadaljnjem besedilu: VVO IIC)
1. Del vodovarstvenih območij so tudi območja zajetij (v nadaljnjem besedilu: VVO 0), ki se rabijo ali so namenjena izvajanju obvezne občinske gospodarske javne službe oskrbe s pitno vodo (v nadaljnjem besedilu: javna oskrba s pitno vodo) in so določena okoli zajetij. Zajetja so navedena na seznamu zajetij v Prilogi 1, ki je sestavni del te uredbe. 
1. Notranja območja iz prvega odstavka tega člena in VVO 0, ter zajetja iz prejšnjega odstavka so prikazana na publikacijski karti v Prilogi 2, ki je sestavni del te uredbe. 

(zemljiške parcele)
1. Seznam zemljiških parcel (v nadaljnjem besedilu: parcela), ki so znotraj vodovarstvenega območja, je naveden v Prilogi 3, ki je sestavni del te uredbe. 
1. Seznam parcel iz prejšnjega odstavka je povzet po katastru nepremičnin iz septembra 2026, ki ga vodi Geodetska uprava Republike Slovenije. 

(podatkovni sloji in prikazi)

Vodovarstvena območja, notranja območja in VVO 0 ter njihove geografske meje so prikazani na digitalnem podatkovnem sloju za raven merila 1 : 5.000 v državnem koordinatnem sistemu, in so del vodnega katastra.

(izrazi)
(6) Izrazi, uporabljeni v tej uredbi, pomenijo:
1st analiza tveganja za onesnaženje je analiza tveganja za onesnaženje voda, ki se izvede v skladu s predpisom, ki ureja kriterije za določitev vodovarstvenega območja;
2nd digestat ali pregnito blato je digestat ali pregnito blato iz predpisa, ki ureja predelavo biološko razgradljivih odpadkov;
3rd fitofarmacevtska sredstva (v nadaljnjem besedilu: FFS) so pripravki, ki se uporabljajo za varstvo rastlin in pridelkov pred povzročitelji bolezni in pred plevelom;
4th gnojevka, gnojnica in bioplinska gnojevka so gnojevka, gnojnica in bioplinska gnojevka iz predpisa, ki ureja varstvo voda pred onesnaževanjem z nitrati iz kmetijskih virov;
5th kompost je kompost iz predpisa, ki ureja predelavo biološko razgradljivih odpadkov;
6th mineralne surovine so organske in neorganske naravne surovine, ki se nahajajo v trdnem, tekočem ali plinastem stanju, v naravnih ležiščih, raztopinah, nanosih ali jaloviščih iz predpisov, ki urejajo rudarstvo;
7th najvišja gladina oziroma nivo podzemne vode (v nadaljnjem besedilu: gladina) je najvišja vrednost v nizu meritev gladine podzemne vode;
8th nekmetijska zemljišča so zemljišča, ki po namenski rabi prostora v veljavnih prostorskih aktih niso določena kot kmetijska zemljišča; 
9th negradbeni poseg je izvedba dejanj, s katerim se ustvarjajo, spreminjajo ali vzdržujejo druge ustvarjene in naravne fizične strukture v prostoru ter spreminja njegova podoba ali raba;
10th nevarne tekočine so nevarne snovi iz predpisa, ki ureja vode, kadar so te snovi v tekočem stanju;
11st niz meritev gladine podzemne vode je časovni niz podatkov o meritvah gladine podzemne vode na območju predvidenega posega, ki vključuje:
– podatke spremljanja podzemne vode, ki jih vodi Agencija Republike Slovenije za okolje,
– podatke meritev gladine podzemne vode, ki jih izvaja upravljavec vodnega vira na podlagi zahtev iz vodnega dovoljenja za izvajanje spremljanja podzemne vode, in
– podatke meritev z avtomatskimi merilci nivojev podzemne vode ali podatki ročnih meritev, izvedenih vsaj dvakrat na mesec v obdobju vsaj dveh hidroloških ciklusov (dve leti opazovanj), ki jih na območju predvidenega posega izvaja investitor.
11st nevarne tekočine so nevarne snovi iz predpisa, ki ureja vode, kadar so te snovi v tekočem stanju;
12nd območje nihanja podzemne vode v vodonosniku je območje med najvišjo in najnižjo izmerjeno gladino podzemne vode v nizu meritev gladine podzemne vode;
13rd obstoječe kmetijsko gospodarstvo je kmetijsko gospodarstvo, ki je bilo vpisano v register kmetijskih gospodarstev pred uveljavitvijo te uredbe;
14th obstoječe poselitveno območje je poselitveno območje, določeno s predpisi, ki urejajo prostor, pred uveljavitvijo te uredbe;
15th obstoječe število prebivalstva je število prebivalstva, ki je objavljeno pri Statističnem uradu Slovenije na dan uveljavitve te uredbe;
16th obstoječi objekt je objekt, ki je bil zgrajen pred uveljavitvijo te uredbe;
17th obstoječa stavba je stavba, ki je bila zgrajena pred uveljavitvijo te uredbe;
18th populacijski ekvivalent (v nadaljnjem besedilu: PE) je enota za obremenjevanje vode, izražena z biokemijsko potrebo po kisiku, v skladu s predpisi, ki urejajo odvajanje in čiščenje komunalne in padavinske odpadne vode;
19th radioaktivna snov je snov, določena v skladu s predpisom, ki ureja varstvo pred ionizirajočimi sevanji in jedrsko varnost;
20th rekonstrukcija sta rekonstrukcija in manjša rekonstrukcija iz zakona, ki ureja graditev;
21st srednja gladina podzemne vode je povprečna višina gladine podzemne vode, izračunana iz niza izmerjenih vrednosti gladine na določenem merilnem mestu v določenem časovnem obdobju;
22nd toplotna črpalka je toplotna črpalka iz predpisa, ki ureja rabo obnovljivih virov energije.
(7) Izrazi, ki se nanašajo na vrste objektov, imajo enak pomen, kot je določen s predpisom, ki ureja razvrščanje objektov, pri čemer so posamezne vrste objektov v tej uredbi označene s številko klasifikacijske ravni iz CC-SI iz predpisa, ki ureja razvrščanje objektov. 
(8) Izrazi, ki se nanašajo na odvajanje in čiščenje odpadne vode, imajo enak pomen, kot je določen s predpisi, ki urejajo emisijo snovi in toplote pri odvajanju odpadnih voda v vode in javno kanalizacijo.

UKREPI, PREPOVEDI IN OMEJITVE ZA POSEBNO RABO VODE

(posebna raba podzemne vode in vodna pravica)
1. Na VVO 0, VVO I, VVO II, VVO IIA, VVO IIB in VVO IIC je prepovedana posebna raba podzemne vode iz vodonosnika vodnega telesa podzemne vode, ki se varuje s to uredbo (v nadaljnjem besedilu: podzemna voda), razen za javno oskrbo s pitno vodo.
1. Ne glede na prejšnji odstavek se vodna pravica za lastno oskrbo s pitno vodo na VVO II, VVO IIA in VVO IIB lahko podeli, če:
10. raba vode ne vpliva na količino in kakovost podzemne vode, ki se uporablja ali je namenjena za javno oskrbo prebivalcev s pitno vodo, ter
10. gre za oskrbo obstoječih objektov ali objektov, ki so dovoljeni s to uredbo in nimajo možnosti priključitve na sistem javne oskrbe s pitno vodo.
1. Na VVO III se vodna pravica za rabo podzemne vode lahko podeli, če to ne vpliva na količino in kakovost podzemne vode, ki se uporablja, ali je namenjena za javno oskrbo prebivalcev s pitno vodo ali na rabo že podeljenih vodnih pravic.

UKREPI, PREPOVEDI IN OMEJITVE ZA OPRAVLJANJE DEJAVNOSTI IN RAVNANJ NA OBMOČJIH ZAJETIJ

(opravljanje dejavnosti in ravnanj na VVO 0)

Na VVO 0 je prepovedano izvajanje dejavnosti in ravnanj, ki predstavljajo tveganje za onesnaženje podzemne vode z nevarnimi snovmi ali drugimi onesnaževali, ki lahko ogrozijo javno oskrbo s pitno vodo in sicer so prepovedane naslednje dejavnosti in ravnanja:
1st skladiščenje nevarnih snovi in odpadkov,
2nd uporaba FFS,
3rd uporaba gnojil,
4th soljenje in uporaba kemičnih pripravkov za preprečevanje zmrzali na utrjenih     površinah, 
5th vzdrževanje vozil in
6th parkiranje vozil, razen če gre za dejavnosti, povezane z izvajanjem javne oskrbe s pitno vodo. 

OMEJITVE ZA PROSTORSKO NAČRTOVANJE

(načrtovanje)
1. Na VVO I je vzpostavitev novih ali širitev obstoječih poselitvenih območij prepovedana, razen če je s to uredbo določeno drugače. 
1. Na VVO II, VVO IIA, VVO IIB in VVO IIC je vzpostavitev novih stavbnih zemljišč izven obstoječih poselitvenih območij dovoljena, če gre za funkcionalne zaokrožitve komunalno opremljenih območij ter gradnjo objektov, ki pomenijo izkoristek prostih in nezadostno izkoriščenih površin naselij, z možnostjo minimalne razširitve zazidalnih območij zaradi ohranitve obstoječega števila prebivalstva in če so zagotovljeni zaščitni ukrepi, s katerimi se preprečijo negativni vplivi na stanje površinskih in podzemnih voda. 

UKREPI, PREPOVEDI IN OMEJITVE ZA GRADNJO

(gradnja)
1. Na vodovarstvenih območjih je prepovedana gradnja objektov v skladu s predpisom, ki ureja graditev, razen če je s to uredbo določeno drugače. 
1. Na vodovarstvenih območjih je dovoljena gradnja posameznih vrst objektov, če so izpolnjeni pogoji iz Priloge 4 in 5, ki so sestavni del te uredbe.
1. Na VVO 0 so dovoljeni gradnja objektov in negradbeni posegi, ki so namenjeni javni oskrbi s pitno vodo, če je zanje pridobljeno vodno soglasje oziroma pozitivno mnenje v postopku izdaje gradbenega dovoljenja.
1. Če objekti posegajo na območja z različnim vodovarstvenim režimom, se glede gradnje upošteva strožji vodovarstven režim.
1. Ne glede na uvrstitev objekta oziroma njegovega dela glede na pretežno namembnost v skladu s predpisom, ki ureja klasifikacijo vrst objektov CC-SI, se pri objektu, v katerem se opravljajo različne dejavnosti, oziroma pri delih objekta, ki pri svojem delovanju ali obratovanju skladiščijo, uporabljajo, proizvajajo ali izpuščajo snovi, ki lahko negativno vplivajo na vodni režim in stanje površinskih voda ter na kakovost in količino podzemne vode, uporabljajo pogoji in omejitve iz te uredbe, določene za tiste dele objekta, za katere so določeni strožji pogoji in omejitve.

(pogoji za gradnjo glede na gladino podzemne vode)
1. Gradnja in izkopi na vodovarstvenih območjih se izvajajo ob upoštevanju pogojev, ki določajo višino podzemne vode, vpliv na vodonosnik in obveznosti obveščanja, kot sledi:
1st Na VVO I, VVO II, VVO IIA, VVO IIB in VVO IIC:
izkopi so dovoljeni, če so izvedeni najmanj 2 m nad najvišjo gladino podzemne vode;
če je gradnja dovoljena, se ne sme posegati v območje nihanja podzemne vode v vodonosniku;
investitor obvesti izvajalca javne oskrbe s pitno vodo o začetku, trajanju in predvidenem koncu gradbenih del ter o končanju del.
2nd Na VVO III:
gradnja se izvaja nad srednjo gladino podzemne vode;
gradnja je dovoljena tudi pod srednjo gladino, če se transmisivnost vodonosnika na mestu gradnje ne zmanjša za več kot 10 %.
Ne glede na prejšnje alineje tega člena je možno izvajati posege pod srednjo gladino podzemne vode, če je to dovoljeno v Prilogah 4 in 5 te uredbe.

(nezahtevni objekti)
Ne glede na prepovedi in omejitve iz Priloge 4 in 5 te uredbe je na VVO II, VVO IIA, VVO IIB, VVO IIC in VVO III dovoljena novogradnja nezahtevnih objektov, če:
gre za naslednje objekte po CC-SI klasifikaciji: 1242 - garažne stavbe, ki niso podzemne, 1252 - rezervoarji, silosi in skladiščne stavbe (brez rezervoarjev za nafto in plin), 12713 - stavbe za skladiščenje pridelka, 12714 - druge nestanovanjske kmetijske stavbe in 12745 - stavbe za funkcionalno dopolnitev,
se v njih ne zbirajo, skladiščijo, uporabljajo, izpuščajo ali proizvajajo onesnaževala, zlasti nevarne snovi, ki bi lahko povzročile tako onesnaženje podzemne vode ali tal, da bi to vplivalo na spremembo njene lastnosti, in
se odpadne vode odvajajo v skladu s Prilogo 4 in 5 te uredbe.

(enostavni objekti)
1. Ne glede na prepovedi in omejitve iz Priloge 4 in 5 te uredbe je na VVO II, VVO IIA, VVO IIB, VVO IIC in VVO III dovoljena novogradnja enostavnih objektov, če:
1st objekti niso namenjeni stalnemu ali začasnemu prebivanju oziroma kratkotrajni namestitvi ali skladiščenju nekmetijskih izdelkov,
2nd se v njih ne zbirajo, skladiščijo, uporabljajo, izpuščajo ali proizvajajo onesnaževala, zlasti nevarne snovi, ki bi lahko povzročile tako onesnaženje podzemne vode ali tal, da bi to vplivalo na spremembo njene lastnosti, razen če gre za premični rezervoar za utekočinjeni naftni plin ali nafto s priključkom na objekt s prostornino manjšo od 5 m³ za obstoječe objekte ali objekte, katerih gradnja je dovoljena s to uredbo ter so talne površine na območju skladiščenja opremljene tako, da je onemogočeno uhajanje, izcejanje ali iztekanje v tla in podzemne vode
3rd nimajo samostojnih priključkov na objekte gospodarske javne infrastrukture v skladu s predpisi, ki urejajo oskrbo s pitno vodo, ter predpisi, ki urejajo odvajanje in čiščenje komunalne in padavinske odpadne vode,
4th v njih ne nastaja odpadna voda, razen padavinske odpadne vode s streh,
5th se na VVO II, VVO IIA, VVO IIB in VVO IIC z gradnjo, vključno z izkopi, ne posega v območje nihanja podzemne vode in
6th se na VVO III z gradnjo, vključno z izkopi, ne posega pod srednjo gladino podzemne vode.
1. Ne glede na prepovedi in omejitve iz Priloge 4 in 5 te uredbe in prejšnji odstavek je na VVO II, VVO IIA, VVO IIB, VVO IIC in VVO III dovoljena izvedba naslednjih enostavnih objektov: 
1st priključek,
2nd zbiralnica (ekološki otok),
3rd objekt za oglaševanje in informacijski pano,
4th naprava in gradbeni element za opazovanje naravnih pojavov, naravnih virov in stanja okolja ter
5th urbana oprema in spominska obeležja, ki se gradijo na obstoječih javnih površinah.

(rekonstrukcija, vzdrževalna dela v javno korist, vzdrževanje objekta, odstranitev in sprememba namembnosti)
1. Na notranjih območjih so dovoljeni odstranitev, vzdrževanje in rekonstrukcija objektov, če so v skladu s predpisi, ki urejajo graditev, in vodnim soglasjem ali mnenjem v postopku izdaje gradbenega dovoljenja ter so izpolnjeni naslednji pogoji:
če je pri odstranitvi objektov, vzdrževanju ali rekonstrukciji objektov preprečeno kakršno koli uhajanje, izcejanje ali ponikanje onesnaževal, zlasti nevarnih snovi v tla, v podzemno vodo ali zajetje in
gre za prilagoditev zahtevam vodovarstvenega režima ali za prilagoditev obstoječih naprav zahtevam predpisov, ki urejajo obratovanje teh naprav.
1. Na notranjih območjih so dovoljena vzdrževalna dela v javno korist na:
javnih cestah v skladu s predpisi, ki urejajo javne ceste, in predpisi, ki urejajo graditev, ter se padavinska odpadna voda odvaja v skladu s predpisi, ki urejajo emisijo snovi ali toplote pri odvajanju odpadnih voda v vode in javno kanalizacijo, in s predpisi, ki urejajo emisijo snovi pri odvajanju padavinske odpadne vode z javnih cest in v skladu s Prilogo 4 in 5 te uredbe;
železniški infrastrukturi in objektih v skladu s predpisi, ki urejajo vzdrževalna dela v javno korist na področju železniške infrastrukture, in predpisi, ki urejajo graditev;
elektroenergetski infrastrukturi in objektih v skladu s predpisi, ki urejajo vzdrževalna dela v javno korist na področju energetike, in predpisi, ki urejajo graditev;
elektronskih komunikacijskih omrežjih v skladu s predpisi, ki urejajo vzdrževalna dela v javno korist na področju elektronskih komunikacij, in predpisi, ki urejajo graditev;
vodni infrastrukturi v skladu s predpisi, ki urejajo vzdrževalna dela v javno korist na področju državnih gospodarskih javnih služb urejanja voda, in predpisi, ki urejajo graditev.
1. Na VVO I je treba ob rekonstrukciji cest:
vso padavinsko vodo s cestišča odvesti dolvodno od VVO I v skladu s Prilogo 4 te uredbe,
na cestah urediti odvodnjo padavinske odpadne vode na podlagi ustreznega projekta tako, da se prepreči koncentriran površinski odtok, ki bi lahko povzročil točkovno ponikanje in poslabšanje erozijskih razmer,
vse utrjene površine morajo biti proti ostalemu terenu omejene z dvignjenimi betonskimi robniki in izvedene vodotesno, da tudi ob nalivih ni možno razlivanje in precejanje v tla, 
za vse ceste izvesti tehnični pregled ustreznosti s projektno dokumentacijo,
padavinsko odpadno vodo odvajati z objekti za odvajanje padavinske odpadne vode v zadrževalni objekt, kjer se zadrži in odvaja preko preko lovilnikov lahkih tekočin s koalescentnimi filtri v skladu s Prilogo 4 te uredbe.
1. Na notranjih območjih je dovoljena sprememba namembnosti stavb ali njihovih delov, če:
gre za prilagoditev zahtevam vodovarstvenega režima ali za prilagoditev obstoječih naprav zahtevam iz predpisov, ki urejajo obratovanje teh naprav, in
ni v nasprotju z omejitvami, določenimi s to uredbo za novogradnjo objektov.

(negradbeni posegi)
1. Na notranjih območjih so prepovedani naslednji negradbeni posegi:
zasipavanje in nasipavanje z materiali, ki vsebujejo onesnaževala, zlasti nevarne snovi;
zasipavanje vrtač in
izkopi.
1. Ne glede na tretjo alinejo prejšnjega odstavka so izkopi dovoljeni na:
VVO I, če se izvajajo najmanj 2 m nad najvišjo gladino podzemne vode;
VVO II, VVO IIA, VVO IIB in VVO IIC, če se z njimi ne posega v območje nihanja podzemne vode in
VVO III, če se z njimi ne posega pod srednjo gladino podzemne vode. 

PREPOVEDI, OMEJITVE IN ZAŠČITNI UKREPI V ZVEZI Z RAVNANJEM Z ZEMLJIŠČI

(prepovedi, omejitve in ukrepi na kmetijskih zemljiščih)
1. Na notranjih območjih je na kmetijskih zemljiščih prepovedano:
gnojiti brez gnojilnega načrta,
skladiščiti organska gnojila neposredno na tleh, razen začasnega skladiščenja uležanega hlevskega gnoja v skladu s predpisom, ki ureja varstvo voda pred onesnaževanjem z nitrati iz kmetijskih virov, pri čemer je uležani hlevski gnoj prepovedano skladiščiti na razdalji, ki je krajša od 100 m od VVO 0,
gnojiti z vsebino pretočnih in nepretočnih greznic ter malih komunalnih čistilnih naprav z zmogljivostjo do 50 PE, razen če gre za blato, ki nastaja na kmetijskem gospodarstvu in so pred uporabo tega blata za gnojilo na kmetijskih zemljiščih tega kmetijskega gospodarstva izpolnjene zahteve v skladu s predpisom, ki ureja uporabo blata iz komunalnih čistilnih naprav v kmetijstvu, ter
gnojiti z blatom iz predpisa, ki ureja uporabo blata iz komunalnih čistilnih naprav v kmetijstvu.
Gnojilni načrt iz prve alineje prejšnjega odstavka mora biti izdelan v pisni obliki in biti ob inšpekcijskem nadzoru na vpogled pristojnemu inšpektorju, če to zahteva. Vsebovati mora vsaj podatke o vrsti in količini uporabljenega mineralnega oziroma organskega gnojila za posamezno kmetijsko rastlino ter okvirni čas gnojenja. Gnojilni načrt se izdela v skladu s Smernicami za strokovno utemeljeno gnojenje, ki so objavljene na osrednjem spletnem mestu državne uprave. Za analizo tal za gnojilni načrt se lahko odvzame en povprečni vzorec tal za več parcel skupaj, če gre za enako rabo in enake talne lastnosti na teh parcelah.

(prepovedi, omejitve in ukrepi na kmetijskih zemljiščih na VVO I)
1. Na VVO I na kmetijskih zemljiščih pri gnojenju z uležanim hlevskim gnojem letni vnos dušika iz uležanega hlevskega gnoja na posamezno enoto rabe kmetijskih zemljišč ne sme presegati 140 kg N/ha.
1. Na VVO I je na kmetijskih zemljiščih poleg prepovedi iz prvega odstavka prejšnjega člena prepovedano tudi:
gnojiti z gnojnico, gnojevko in bioplinsko gnojevko,
gnojiti z vsebino pretočnih in nepretočnih greznic ter malih komunalnih čistilnih naprav z zmogljivostjo do 50 PE, tudi če gre za blato, ki nastaja na kmetijskem gospodarstvu, in so pred uporabo tega blata za gnojilo na kmetijskih zemljiščih tega kmetijskega gospodarstva izpolnjene zahteve iz predpisa, ki ureja uporabo blata iz komunalnih čistilnih naprav v kmetijstvu, ter
gnojiti z digestatom 1. kakovostnega razreda, vključno z digestatom 1. kakovostnega razreda, ki je proizvod iz predpisa, ki ureja predelavo biološko razgradljivih odpadkov in uporabo komposta ali digestata.
1. Na VVO I se na kmetijskih zemljiščih lahko uporabljajo mineralna gnojila, ki vsebujejo dušik, če so pri izdelavi gnojilnega načrta in gnojenju z mineralnimi gnojili upoštevane naslednje zahteve:
1st za okopavine največja dovoljena količina dušika pri začetnem gnojenju pred setvijo ne presega 30 kg N/ha,
2nd največji enkratni odmerek dušika za dognojevanje okopavin ne presega 80 kg N/ha. Prvo dognojevanje okopavin se izvede na podlagi hitrega talnega nitratnega testa, ki se opravi enkrat za eno vrsto okopavine v posamezni rastni sezoni. Preskus in vrednotenje rezultatov preskusa se izvedeta v skladu s smernicami iz drugega odstavka prejšnjega člena,
3rd za žita enkratni vnos dušika z dognojevanjem ne presega 60 kg N/ha. Jeseni je pred setvijo ozimnih vrst žita vnos dušika v tla z mineralnimi gnojili prepovedan,
4th za trajno travinje največja dovoljena količina dušika ne presega 50 kg N/ha za vsako košnjo,
5th za trajne nasade enkratni vnos dušika z dognojevanjem ne presega 60 kg N/ha ter
6th za zelenjadnice največja dovoljena količina dušika pri začetnem gnojenju ne presega 40 kg N/ha. Največji enkratni vnos dušika za dognojevanje zelenjadnic ne sme presegati 60 kg N/ha.
1. Na VVO I je prepovedano preoravati trajno travinje, razen travinja (trave, detelje, deteljno-travne mešanice in travno-deteljne mešanice), ki je vključeno v kolobar.
1. Na VVO I morajo biti kmetijska zemljišča vse leto pokrita z zeleno odejo, določeno v skladu s predpisom, ki ureja varstvo voda pred onesnaževanjem z nitrati iz kmetijskih virov.
1. Na VVO I je na kmetijskih zemljiščih prepovedano obremenjevati tla z vnašanjem zemeljskega izkopa, ki je pripeljan od drugod, z umetno pripravljeno zemljino ali polnilom pri gradnji objektov iz predpisa, ki ureja obremenjevanje tal z vnašanjem odpadkov.
1. Na VVO I se na kmetijskih zemljiščih živali lahko pasejo v ogradah, če so pri paši upoštevane naslednje zahteve:
dokrmljevanje živali mora biti urejeno tako, da se živali usmeri v gibanje po pašni površini tako, da se prepreči ogolitev tal zaradi gaženja ter zagotavlja enakomerna porazdelitev živalskih izločkov po celotni pašni površini,
napajanje živali in namestitev korita za rudnine (solnika) mora biti urejeno tako, da se lahko premešča po pašni površini in s tem zagotovi enakomerna porazdelitev živalskih izločkov po zemljišču;
pašo je treba prekiniti, če pride na pašni površini do uničenja travne ruše zaradi gaženja.

(gnojenje kmetijskih zemljišč z mineralnimi gnojili na VVO II in VVO III)
Na VVO II in VVO III se kmetijska zemljišča lahko gnojijo z mineralnimi gnojili, ki vsebujejo dušik, tako da enkratni vnos dušika z mineralnimi gnojili pri začetnem gnojenju ne presega 60 kg N/ha, pri dognojevanju pa 80 kg N/ha.

(zatiranje škodljivih organizmov s FFS)
1. Na VVO I je v varovalnih pasovih, določenih z zakonom, ki ureja FFS, prepovedana uporaba FFS.
1. Na delu VVO I, ki presega 15 metrski varovalni pas od objekta zajetja, določen z zakonom, ki ureja FFS, se lahko za zatiranje škodljivih organizmov na kmetijskih zemljiščih uporabljajo FFS, ki ne vsebujejo aktivnih snovi s seznama prepovedanih aktivnih snovi (v nadaljnjem besedilu: seznam).
1. Seznam pripravi ministrstvo, pristojno za kmetijstvo, in ga obnovi vsako leto, najpozneje novembra, z začetkom veljavnosti v naslednjem letu, na podlagi:
1st rezultatov državnega monitoringa stanja voda za obravnavano območje iz predhodnega leta, ki upošteva zahteve zakonodaje s področja voda, okolja in zdravja;
2nd rezultatov monitoringa pitne vode za obravnavano območje iz predhodnega leta, ki ga zagotavlja ministrstvo, pristojno za zdravje;
3rd preveritve vseh FFS, registriranih v Republiki Sloveniji, pri čemer se FFS, ki vsebujejo odobrene aktivne snovi, prvič uporabljene na območju RS in izkazujejo potencial spiranja v podzemno vodo, ob registraciji vključijo na seznam za obdobje petih let in se hkrati vključijo v monitoring iz 1. točke tega odstavka;
4th preveritve seznama prednostnih nevarnih snovi iz predpisa, ki ureja stanje površinskih voda;
5th podatkov o možnem spiranju aktivnih snovi v podzemno vodo, pridobljenih ob registraciji FFS, in
6th podatkov iz ocenjevanja aktivnih snovi na ravni Evropske unije.
1. Seznam se objavi na osrednjem spletnem mestu državne uprave.
1. Če seznam ni izdelan v roku iz tretjega odstavka tega člena, se do njegove objave uporablja zadnji objavljeni seznam.
1. Če je na vodovarstvenem območju s to uredbo dovoljena uporaba FFS, ki vsebujejo aktivne snovi, se FFS med sezonami oziroma v sezoni menjavajo, če je za posamezne škodljive organizme na voljo več razpoložljivih in po učinkovitosti primerljivih FFS.

(prepovedi in omejitve ter ukrepi na nekmetijskih zemljiščih)
1. Na notranjih območjih je na gozdnih in stavbnih zemljiščih, vključno z objekti prometne infrastrukture, prepovedano:
1st gnojiti s hlevskim gnojem in mineralnimi gnojili, ki vsebujejo dušik, razen če gre za gnojenje zelenih površin ob stanovanjskih stavbah,
2nd gnojiti z vsebino nepretočnih greznic ali blatom iz greznic ali komunalnih ali skupnih čistilnih naprav ali drugih čistilnih naprav,
3rd gnojiti z gnojnico in gnojevko ter uporabljati blato ali skladiščiti blato, ki nastaja na kmetijskem gospodarstvu in je mešanica komunalne odpadne vode, gnojnice in gnojevke, ne glede na čas njegovega skladiščenja,
4th uporabljati kompost ali digestat 1. ali 2. kakovostnega razreda, razen če gre za gnojenje zelenih površin ob stanovanjskih stavbah s kompostom in digestatom, ki sta proizvod iz predpisa, ki ureja predelavo biološko razgradljivih odpadkov in uporabo komposta ali digestata, ter
5th skladiščiti organska gnojila iz predpisa, ki ureja varstvo voda pred onesnaževanjem z nitrati iz kmetijskih virov, razen če je s to uredbo določeno drugače.
1. Na gozdnih in stavbnih zemljiščih, vključno z območji prometnih površin, na železniški infrastrukturi, na območju športnih igrišč za športe na prostem ter na otroških in drugih javnih igriščih: 
je na VVO I prepovedano zatiranje škodljivih organizmov s kemičnimi ukrepi in uporabo FFS;
je na VVO II, VVO IIA, VVO IIB in VVO IIC za zatiranje škodljivih organizmov dovoljena uporaba le FFS s seznama FFS, dovoljenih v ekološki pridelavi, objavljenih v registru, v skladu z zakonom, ki ureja FFS, če se sredstvo uporablja skladno s pravilno uporabo FFS; 
se na VVO III prednostno uporablja FFS, ki niso označena kot nevarna za vodno okolje in se daje prednost tistim napravam, ki dosežejo tehnične zahteve za nanašanje FFS z majhnim zanašanjem, izpiranjem ali odtekanjem FFS.
1. Na VVO I je na gozdnih in stavbnih zemljiščih prepovedano obremenjevati tla z vnašanjem zemeljskega izkopa in z umetno pripravljeno zemljino ali polnilom pri gradnji objektov iz predpisa, ki ureja obremenjevanje tal z vnašanjem odpadkov.

(gospodarjenje z gozdovi)
1. Na notranjih območjih je v gozdu in na gozdnih zemljiščih dovoljena obnova gozda s saditvijo oziroma setvijo skladno z načrti za gospodarjenje z gozdovi.
1. Na notranjih območjih sta v gozdu in na gozdnih zemljiščih dovoljeni malo površinska sečnja v okviru rednega gospodarjenja z gozdovi in sanitarna sečnja.
1. Na notranjih območjih je treba pri sečnji in spravilu uporabljati rastišču in terenskim razmeram prilagojeno tehnologijo, ki čim manj poškoduje gozdna tla.
1. Na notranjih območjih je treba pri delu z mehanizacijo uporabljati biološko razgradljiva olja.
1. Na VVO I investitor obvesti izvajalca javne oskrbe s pitno vodo o začetku, trajanju in predvidenem koncu gozdarskih del ter o končanju del.
1. Ne glede na drugi odstavek tega člena je dovoljena sečnja za potrebe posegov, dovoljenih s to uredbo.

DRUGE ZAHTEVE IN OMEJITVE

(organizacija gradbišča)
1. Na notranjih območjih mora gradbišče izpolnjevati zahteve iz Priloge 4 in 5 te uredbe in biti organizirano tako, da:
se posegi v tla, ki vključujejo odstranitev krovnih in spodnjih plasti tal, izvajajo na najmanjši potrebni površini ter na način, ki zagotavlja najmanjšo možno degradacijo tal,
se pri izvedbi del prepreči kakršno koli izpiranje uhajanje, izcejanje ali ponikanje onesnaževal, zlasti nevarnih snovi v podzemno vodo, tla ali zajetje ter
se parkiranje vozil in delovnih strojev, njihovo vzdrževanje in oskrba strojev z gorivi ali mazivi v času izvajanja dejavnosti izvaja tako, da je preprečeno kakršno koli izpiranje, uhajanje, izcejanje ali ponikanje onesnaževal, zlasti nevarnih snovi v podzemno vodo in tla. Ta prostor ne sme biti znotraj izkopa na gradbišču. Zaščita mora biti izvedena v neprepustni obliki, ki omogoča zbiranje onesnaževal, zlasti nevarnih snovi in njihovo varno odstranitev.
1. Na notranjih območjih znotraj območja gradbišča je dovoljeno vzpostaviti začasna skladišča za betonske elemente. 
1. Če se na notranjih območjih med gradnjo ali drugimi gradbenimi posegi pojavijo kraški kanali ali podzemna voda, mora izvajalec oziroma investitor gradnje ali negradbenih posegov takoj izvesti ukrepe, s katerimi se prepreči uhajanje, izcejanje ali ponikanje snovi v te kanale, tla ali podzemno vodo in o tem takoj obvestiti izvajalca javne oskrbe s pitno vodo.
1. Na VVO I investitor obvesti izvajalca javne oskrbe s pitno vodo o začetku, trajanju in predvidenem koncu gradbenih del ter o končanju del.

(skladiščenje nevarnih in radioaktivnih snovi)
1. Na notranjih območjih je skladiščenje nevarnih snovi prepovedano.
1. Ne glede na prejšnji odstavek je skladiščenje nevarnih snovi dopustno, če je namenjeno oskrbi:
obstoječih objektov ali
objektov, katerih gradnja je dovoljena v skladu s to uredbo.
1. Za skladiščenje nevarnih tekočin v skladiščih z zmogljivostjo skladišča manj kot 0,3 m3 ali v skladiščnih posodah, za skladiščenje utekočinjenega naftnega plina ter za začasno skladiščenje nevarnih tekočih odpadkov v skladiščnih posodah z zmogljivostjo skladišča manj kot 5 m3 v skladu s prejšnjim odstavkom, se smiselno uporablja predpis, ki ureja skladiščenje nevarnih tekočin v nepremičnih skladiščnih posodah. 
1. Če se skladiščenje nevarnih snovi izvaja na poplavnih območjih, morajo biti nevarne snovi skladiščene v takšnih objektih ali posodah, da ob pojavu poplave ne morejo priti v stik ali se pomešati s poplavno vodo.
1. Na vodovarstvenih območjih je prepovedano skladiščenje radioaktivnih snovi.

(prevoz nevarnih snovi)
1. Na notranjih območjih je prepovedan promet z vozili, ki prevažajo nevarne snovi, razen če gre za oskrbo obstoječih objektov ali objektov, katerih gradnja je dovoljena v skladu s to uredbo.
1. Ne glede na prejšnji odstavek je na notranjih območjih prevažanje nevarnih snovi dovoljeno na:
glavnih cestah in
cestah, ki so tehnično opremljene za preprečevanje razlitja nevarnih snovi zunaj območja prometnih površin ali zunaj območja kontrolirane odvodne površine.

(parkiranje vozil)
Na notranjih območjih je parkiranje vozil zunaj urejenih parkirnih površin prepovedano, razen če gre za:
parkiranje lastnikov oziroma najemnikov kmetijskih in gozdnih zemljišč ali od njih pooblaščenih izvajalcev na ali ob njihovih parcelah zaradi opravljanja kmetijskih ali gozdarskih del,
opravljanje nalog gospodarske javne službe, javne gozdarske službe in javne službe kmetijskega svetovanja,
opravljanje nalog policije in inšpekcij,
opravljanje nalog iz sistema varstva pred naravnimi in drugimi nesrečami in
gozdne ceste, ki niso na VVO I.

(mineralne surovine)
Na vodovarstvenih območjih je izkoriščanje mineralnih surovin prepovedano. 

NADZOR

(nadzor)
1. Nadzor nad izvajanjem te uredbe opravlja inšpekcija, pristojna za vode.
1. Poleg inšpekcije iz prejšnjega odstavka opravljajo nadzor nad izvajanjem te uredbe tudi druge inšpekcije, in sicer: 
inšpektorat, pristojen za varovanje zdravje, v zvezi s prepovedmi in omejitvami na VVO 0 oziroma neposredno ob zajetju, 
inšpektorat, pristojen za kmetijstvo in gozdarstvo, v zvezi z ravnanjem na kmetijskih zemljiščih in v gozdu,
inšpektorat, pristojen za kmetijstvo, v zvezi s prepovedmi in omejitvami uporabe FFS in sredstev za zaščito lesa, ter
inšpektorat, pristojen za graditev, v zvezi s prepovedmi in omejitvami za gradnjo objektov, za katere je treba pridobiti gradbeno dovoljenje. 

KAZENSKE DOLOČBE

(kazenske določbe)
1. Z globo od 4.000 do 125.000 eurov se za prekršek kaznuje pravna oseba, če:
1st rabi vodo v nasprotju s 6. členom te uredbe, 
2nd opravlja dejavnosti ali ravnanja v nasprotju s 7. členom te uredbe,
3rd gnoji brez gnojilnega načrta iz prve alineje prvega odstavka 15. člena te uredbe ali v nasprotju z njim,
4th skladišči organska gnojila v nasprotju z drugo alinejo prvega odstavka 15. člena te uredbe ali 5. točko prvega odstavka 19. člena te uredbe,
5th gnoji v nasprotju s tretjo in četrto alinejo prvega odstavka 15. člena, s prvim, drugim, ali tretjim odstavkom 16. člena, v nasprotju s 17. členom ali v nasprotju s 1., 2., 3. in 4. točko prvega odstavka 19. člena te uredbe,
6th preorava trajno travinje v nasprotju s četrtim odstavkom 16. člena te uredbe,
7th obremenjuje tla z vnašanjem zemeljskega izkopa, umetno pripravljene zemljine ali polnila pri gradnji objektov v nasprotju s šestim odstavkom 16. člena ali tretjim odstavkom 19. člena te uredbe,
8th izvaja pašo živine v nasprotju s sedmim odstavkom 16. člena te uredbe, 
9th uporablja FFS v nasprotju z 18. členom in drugim odstavkom 19. člena te uredbe, 
10th na območju gozdnih zemljišč ravna v nasprotju z 20. členom te uredbe, 
11st organizira gradbišče v nasprotju z 21. členom te uredbe,
12nd skladišči nevarne in radioaktivne snovi v nasprotju z 22. členom te uredbe
13rd opravlja vožnjo z vozili, ki prevažajo nevarne snovi, v nasprotju z 23. členom te uredbe,
14th parkira vozila v nasprotju s 24. členom te uredbe,
15th izkorišča mineralne surovine v nasprotju s 25. členom te uredbe.
1. Z globo od 2.000 do 4.000 eurov se za prekršek iz prejšnjega odstavka kaznuje samostojni podjetnik posameznik ali posameznik, ki samostojno opravlja dejavnost.
1. Z globo od 600 do 2.000 eurov se za prekršek iz prvega odstavka tega člena kaznuje tudi odgovorna oseba pravne osebe ali odgovorna oseba samostojnega podjetnika posameznika ali odgovorna oseba posameznika, ki samostojno opravlja dejavnost.
1. Z globo od 400 do 1.200 eurov se za prekršek iz prvega odstavka tega člena kaznuje posameznik.

PREHODNE IN KONČNA DOLOČBA

(označevanje vodovarstvenih območij)
1. Načrt postavitve tabel za označevanje vodovarstvenega območja mora biti pripravljen v skladu s predpisom, ki ureja kriterije za označevanje vodovarstvenega območja, najpozneje v enem letu od uveljavitve te uredbe.
1. Na podlagi načrta iz prejšnjega odstavka morajo biti VVO 0 in notranja območja označena najpozneje v dveh letih od uveljavitve te uredbe.

(postavitev ograje)
Ograja okoli zajetij, ki so določena s to uredbo, se postavi v skladu s predpisom, ki ureja kriterije za določitev vodovarstvenega območja, najpozneje v enem letu od uveljavitve te uredbe.

(veljavnost gnojilnega načrta)
Gnojilni načrti, izdelani pred uveljavitvijo te uredbe, se uporabljajo kot gnojilni načrti iz prve alineje prvega odstavka 15. člena te uredbe do konca obdobja, za katero so bili izdelani.  

(uskladitev ravnanj na kmetijskih zemljiščih)
Lastniki in drugi posestniki kmetijskih zemljišč morajo svoja ravnanja na kmetijskih zemljiščih uskladiti z določbami 15. do 17. člena te uredbe najpozneje do 1. januarja 2028.

(začeti postopki za izdajo dovoljenj)
1. Postopki za izdajo gradbenega dovoljenja, začeti pred uveljavitvijo te uredbe, se končajo po dosedanjih predpisih. 
1. Postopki za izdajo vodnega soglasja ali mnenja, začeti pred uveljavitvijo te uredbe, se končajo po dosedanjih predpisih, ne glede na to, ali se vodno soglasje ali mnenje izdaja v samostojnem postopku ali v postopku izdaje gradbenega dovoljenja.

(sprememba režima iz VVO IIC v VVO IIB)
Po izvedeni sanaciji pridobivalnega prostora kremenčevega peska Moravče – Moravška terciarna kadunja se na območju, določenem za ČVM-1, od 1. januarja 2031 uporablja vodovarstveni režim VVO IIB namesto vodovarstvenega režima VVO IIC.

(začetek veljavnosti)
Ta uredba začne veljati petnajsti dan po objavi v Uradnem listu Republike Slovenije.

